চট্টগ্রাম মহানগর বিএনপির সভাপতি ও কেন্দ্রীয় বিএনপির সাবেক সাংগঠনিক সম্পাদক ডা. শাহাদাত হোসেন বলেছেন, পিলখানা হত্যাকান্ড শুধু বাংলাদেশে নয়, পৃথিবীর ইতিহাসে একটি জগন্য ও বর্বর ঘটনা। ঐ ঘটনায় সেনাবাহিনীর ৫৭জন অফিসারকে নির্মম ভাবে হত্যা করা হয়েছে। পিলখানা হত্যা কান্ডের আট বছর অতিবাহিত হলেও এখনও পর্যন্ত বিচার কার্য শেষ হয়নি। পিলখানা হত্যা দিবসকে জাতীয় শোক দিবস হিসেবে ঘোষনা করার দাবি জানিয়ে এই হত্যা কান্ডের পিছনে কারা জড়িত ছিল তাদের শ্বেতপত্র প্রকাশ করার আহবান জানান। তিনি নিহত সেনা কর্মকর্তাদের বিদেহী আত্মার মাগফিরাত কামনা করেন এবং তাদের পরিবারের প্রতি সমবেদনা প্রকাশ করেন।